OpenLLM-France/wikimedia huggingface dataset:
# Demetri de Trezene

Demetri de Trezene (Demetrius, Δημήτριος) fou un escriptor grec esmentat per Ateneu (1. p. 29, 4. p. 139.) i que és probablement el mateix que Diògenes Laerci diu que va escriure contra els sofistes (8.74).

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Riu Bagh

Bagh és un riu de l'Índia, al districte de Gondia a Maharashtra i al districte de Balaghat a Madhya Pradesh, dels quals forma el límit natural. Neix a les muntanyes properes a Chichgarh i corre al nord formant el límit sud-oest del districte de Balaghat; rep el Son (Soane) i el Deo, i desaigua al riu Wainganga a Satona.

## Vegeu també

* Purara.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Riu Bagoé

El Bagoé és un riu d'Àfrica occidental que travessa la Costa d'Ivori i el Mali. És un afluent fundacional del Bani pel costat dret i un sots-afluent del Niger.

## Geografia

Neix a la Costa d'Ivori, en el nord del país, prop de la ciutat de Boundiali. En aquesta regió, té dos afluents, el Palée i el Niangboué. La seva longitud és de més o menys 350 km. Des del seu naixement, flueix en direcció del nord, i travessa aviat la frontera amb Mali. Al Mali, conserva la seva orientació que el porta cap al nord, però s'inclina bruscament cap a l'est en el seu curs inferior. Conflueix pel costat dret amb el Baoulé o curs superior del riu Bani per donar naixement al Bani propi a l'altura de Koumara (a 2 km a l'est) i Nangola (a 10 km al nord-oest de la confluència).

## Hidrometria - Els cabdals a Pankourou

El cabal del riu ha estat observat durant 37 anys (1956-1992) a Pankourou, localitat situada no lluny de la seva confluència amb el Baoulé o alt Bani.
A Pankourou, el cabal anual mig o modul observat sobre aquest període fou de 170 m3/s per una conca vessant de més o menys 33 430 km², o sigui la quasi-totalitat d'aquesta última.
L'aigua fluïda en el conjunt de la conca arriba així a la xifra de 160 millimetres per any.
El Bagoé és un curs d'aigua prou abundant, però és força irregular i té llargs períodes de estiatge. Aquests estiatges són sovint extremadament severs; així el dèbit mig mensual observat l'abril no arribat més que a 2,4 m3/s, o sigui 300 vegades menys que el dèbit mig del mes de setembre. Sobre la durada d'observació de 37 anys, el cabal mensual minimal fou de 0 m3/s (riu completament a sec), mentre que el cabal mensual màxim s'elevava a 1.830 m3/s.

## Enllaços externs

* Hydrology and Water Resources of Africa (chapitre 7 - page 304 et suivantes) - par Mamdouh Shahin

## Referències

* ↑ GRDC - Le Bagoé à Pankourou
# Riu Banganga (Rajasthan)

Banganga (o Utangan) és un riu del nord de l'Índia que neix al Rajasthan al nord de Jaipur, prop de Bairat, i corre cap a l'est passant prop de Bharatpur i Dholpur. Entra a Uttar Pradesh i després d'un recorregut de 350 km desaigua al Jumna a uns 15 km a l'est de Fatehbad. El riu és en part perenne, però a la part baixa s'asseca quan no és temporada de pluja. Els principals tributaris són el Gambhir, Kawar o Koela, i Parvatl per la riba dreta i Kharl per l'esquerra. Al districte de Bharatpur se l'anomena Ghora-pachhar o "El que tomba als cavalls", per les inundacions que de vegades causa.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Resolució 496 del Consell de Seguretat de les Nacions Unides

La Resolució 496 del Consell de Seguretat de les Nacions Unides fou aprovada per unanimitat el 15 de desembre de 1981. Després d'escoltar les representacions de les Seychelles, el Consell va condemnar el recent intent de cop d'estat al país per mercenaris estrangers dirigits per Mike Hoare, suposadament recolzat per Sud-àfrica i el subsegüent segrest d'un avió Air India, el 25 de novembre de 1981.
La resolució es va establir per establir una comissió, amb l'assistència del secretari general de les Nacions Unides, per investigar els esdeveniments i informar-los abans del 31 de gener de 1982.
Aproximadament 40 mercenaris van ser capturats amb armes a l'Aeroport Internacional de les Seychelles i el cop d'Estat va fracassar. El representant de les Seychelles, Glovanella Gonthier, va dir al Consell que hi havia "tots els motius per creure que Sud-àfrica podria haver estat involucrada en l'agressió". El país va fer una crida al boicot de l'aviació civil de Sud-àfrica en resposta, però Sud-àfrica va negar la seva participació i va dir que provaria que alguns dels 39 mercenaris havien aterrat al país a bord del vol segrestat Air India.
Es va examinar un informe sobre els esdeveniments a la Resolució 507 (1982).

## Referències

* ↑ Scarr, Deryck. Seychelles since 1770: history of a slave and post-slavery society. C. Hurst & Co. Publishers, 2000, p. 200. ISBN 978-1-85065-363-9.
* ↑ AFP «UN team for Seychelles». The Age [Australia], 16-12-1981.
* ↑ Associated Press «Seychelles Newspaper Asks Air Boycott on South Africa». The New York Times, 19-12-1981.
* ↑ United Press International «South Africa says it may try released mercenaries». The Afro-American, 19-12-1981.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Resolució 498 del Consell de Seguretat de les Nacions Unides

La Resolució 498 del Consell de Seguretat de les Nacions Unides, aprovada el 18 de desembre de 1981 recordant les resolucions 425 (1978), 426 (1978), 427 (1978), 434 (1978), 444 (1979), 450 (1979) 459 (1979), 467 (1980), 474 (1980), 483 (1980) i 490 (1980) considerant l'informe del Secretari General de les Nacions Unides sobre la Força Provisional de les Nacions Unides al Líban (UNIFIL), el Consell va assenyalar la necessitat constant de la Força donada la situació entre Israel i Líban.
La resolució va continuar ampliant el mandat de la UNIFIL fins al 19 de juny de 1982, lloant la tasca realitzada per la Força a la zona. Va reiterar el seu suport als esforços de desenvolupament al Líban i va demanar ajuda al Govern del Líban.
La resolució 488 va ser aprovada per 13 vots contra cap, mentre que Alemanya Oriental i la Unió Soviètica es van abstenir.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Resolució 492 del Consell de Seguretat de les Nacions Unides

La Resolució 492 del Consell de Seguretat de les Nacions Unides, fou aprovada per unanimitat el 10 de novembre de 1981 després d'haver examinat la petició d'Antigua i Barbuda per poder ser membre de les Nacions Unides. En aquesta resolució, el Consell va recomanar a l'Assemblea General l'acceptació d'Antigua i Barbuda com a membre.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Resolució 494 del Consell de Seguretat de les Nacions Unides

La Resolució 494 del Consell de Seguretat de les Nacions Unides, aprovada per unanimitat l'11 de desembre de 1981 després de considerar la qüestió sobre la recomanació relativa al nomenament del Secretari General, el Consell va recomanar a l'Assemblea General que el Sr. Javier Pérez de Cuéllar fos nomenat Secretari General per un període de cinc anys des de l'1 de gener de 1982 fins al 31 de desembre de 1986.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Daniel McConnell

Daniel McConnell, nascut el 9 d'agost de 1985 en Bruthen (Austràlia), és un ciclista australià que actualment corre per a l'equip PMX Mondraker X-Sauce Racing Team.
Ha corregut durant la seva carrera esportiva en cross country guanyant diversos campionats nacionals i competint fins i tot en els Jocs Olímpics de Pequín 2008 i en els Jocs Olímpics de Londres 2012.

## Palmarès

No ha aconseguit victòries com a professional.

## Referències

* ↑ El biker Dan McConnell completará a Trek en el Down Under
* ↑ «https://twitter.com/pmxracingteam/status/1360926952547319816». [Consulta: 9 maig 2021].

## Enllaços externs

* Fitxa a sitiodeciclismo.net .
# Ritu York

El ritu de York o ritu Americà és un dels diversos ritus de la maçoneria. Un ritu és una sèrie de graus progressius que són atorgats per diverses organitzacions maçòniques o cossos, cadascun dels quals opera sota el control de la seva pròpia autoritat central. El Ritu de York en particular és un recull de diferents cossos maçònics i graus associats. Els tres cossos primaris en el Ritu de York són el Capítol de Maçons del Reial Arc, Consell de mestres Reials i Consell Cryptic, i els Cavallers Templers, cadascun dels quals es regeixen de manera independent, però són considerats com a part del ritu York. També hi ha altres organitzacions que es consideren directament relacionades amb el Ritu de York, o que requereixen filiació al Ritu York per a poder formar-ne part, com el Ritu de York College de Sovereign, però en general el Ritu de York es considera format pels tres anteriors. El nom del ritu es deriva de la ciutat de York (Anglaterra), on la llegenda maçònica anglesa situa les primeres reunions dels maçons a Anglaterra. El Ritu de York és un dels graus annexos de la maçoneria, a la que un Mestre Maçó pot unir-se per promoure el seu coneixement de la maçoneria. No obstant això, el Ritu de York no està basat en un únic sistema, fora del Ritu de York hi ha diferències significatives en el ritual, així com en l'organització, ja que cada associació o lògia que es regeix pel ritu és independent. El Ritu de York es basa específicament en la Bíblia i en l'Antic Testament. En els rituals és comú trobar frases com "Déu et Guardi". El Ritu de York és menys formal que el ritu d'emulació, també se suposa que han de dura a terme els treballs en les tingudes de memòria. Les pràctiques d'aquest ritu i poden variar enormement d'un lloc a un altre.

## Enllaços externs

* http://www.yorkrite.org/
* http://www.knightstemplar.org/
# Rosa majalis

La rosa de maig, o rosa canyella (Rosa majalis), és una espècie de rosa, classificada en les Cinnamomeae, originària de les regions muntanyoses temperades del centre i l'est d'Europa i Àsia (Rússia fins a Sibèria).
Aquest roser es conrea d'ençà del principi del S. XVII als jardins europeus sense però haver conegut una gran difusió.
N'hi ha quatre varietats :
* Rosa majalis var. canescens Lindl.
* Rosa majalis var. foecundissima (Münchh.) Hyl.
* Rosa majalis var. globosa (Desv.) PVHeath
* Rosa majalis var. rubrifolia (Thory) Wallr.

## Sinònims

* Rosa cinnamomea auct. No.
* Rosa foecundissima Münchh.
Aquest roser també es coneix com rosa del Santíssim Sagrament, rosa de Pasqua o rosa de l'amor.

## Descripció

Aquesta rosa és un arbust xuclador de fulles caducifolis i tiges primes espinoses, formant un arbust estret d'uns 1,5 a 2 metres d'alçada, amb fulles de 5 a 7 folíols amb dentadures simples.
Floreix molt aviat en un clima moderat, les flors, simples, d'uns 5 cm de diàmetre, apareixen a partir dels darrers dies de maig amb flors individuals de 5 cm d'alt.

## Cultiu i ús

Rosa majalis es coneix en conrea d'ençà del 1569.
* Rosa majalis 'Flore Simplici' o rosa canyella, amb flors carmí, s, i olorimples, i olor de canyella.
* Rosa majalis de color rosa fosc, que va ser la primera rosa de flors dobles conreada a Europa .
* La forma 'Plena' de Rosa majalis és la que més es conrea als jardins.

## Vegeu també

* Llista d'espècies del gènere Rosa
* Rosa

## Referències

* (en) Référence Catalogue of Life : Rosa majalis Herrm.
* «Rosa majalis Herrm., 1762» (en francès). Tela Botanica - France métro.
* TSN al web del Sistema Integrat d'Informació Taxonòmica. (anglès)
* Rosa majalis al National Center for Biotechnology Information (anglès)
* «Rosa majalis Herrm.» (en anglès). Germplasm Resources Information Network (GRIN). Agricultural Research Service, Department of Agriculture of United States.
* (anglès) Rosa majalis al web Plants for a future
# Riu Bòssia

El riu Bòssia, també anomenat Riu de Sarroca o Riu de Bellera, és un riu de Catalunya, afluent del riu Flamisell, tributari de la Noguera Pallaresa. Discorre pels termes de Sarroca de Bellera i de Senterada, al Pallars Jussà. Segons Joan Coromines, «és desafortunada i bàrbara l'accentaució Bòsia» que alguns li donen, i caldria dir-ne, segons els testimonis orals recollits, Bosia, amb accentuació plana.

## Naixença i curs
### Terme municipal de Sarroca de Bellera

El riu Bòssia es forma a prop i al nord-oest del Pont de Xerallo, al nord del lloc on la carretera N-260 comença a emprendre el Coll de Perves. És en terme de Sarroca de Bellera, al principi de la vall de Xerallo o de les Esglésies. Es forma per la unió del barranc de Perves, que procedeix de ponent, i del riu de les Esglésies, que davalla del nord.
Al cap de molt poc de formar-se, travessa sota el Pont de Xerallo, per on passa la carretera L-521, i el riu comença a entrar en una zona un xic més plana, la vall de Bellera, que fa que el Bòssia comenci a fer un munt de meandres, que el fan travessar diverses vegades per sota de la nova carretera N-260, pràcticament des d'aquest lloc fins al final del seu recorregut pel terme de Sarroca de Bellera.
Passa per sota de Sarroca de Bellera, que queda enlairada al nord del riu, i en uns quatre quilòmetres més, al Mas de Rossell arriba al Mas de Rossell, on hi ha el Dolmen del Mas. Just en aquest lloc abandona el terme municipal de Sarroca de Bellera i entra en el de Senterada.

### Terme municipal de Senterada

En aquest darrer tram, uns quatre quilòmetres més, el Bòssia, sovint anomenat riu de Sarroca, sobretot en aquest tram. No és tan sinuós, i passa sempre pel sud de la carretera N-260. Discorre pel costat de ponent de Senterada, que queda situada entre el Bòssia i el Flamisell, i s'aboca en aquest darrer riu just al sud de Senterada.

## Aprofitaments hidroelèctrics

Des de 1911 Emili Riu tenia personalment
la concessió per a l'explotació hidroelèctrica d'un salt d'aigua al riu Bòssia; era l'anomenat salt de Sarroca, amb una potència de 10.000 HP, concessió que va vendre a la Sociedad Productora de Fuerzas Motrices el 1923. El projecte no va reeixir.

## Referències

* ↑ «Onomasticon Cataloniae». Joan Coromines, IEC.
* ↑ Galí, Josep «Los grandes aprovechamientos hidráulicos de la Sociedad Productora de Fuerzas Motrices» (pdf) (en castellà). Técnica. Associació d'enginyers industrials de Barcelona. [Barcelona], número 39, març 1922, pàg. 65 [Consulta: 28 octubre 2019].
* ↑ Ros Barbosa, Elisa «Era Mòla d'Arties» (pdf) (en aranés). Terra Aranesa. Fondacion Muséu Etnologic dera Val d' Aran [Vielha], II època, III Època, número 3, juny 2002, pàgina 72 [Consulta: 28 octubre 2019].

## Enllaços externs

* Institut Cartogràfic de Catalunya
# Diamant de Mindanao

El diamant de Mindanao (Erythrura coloria) és un ocell de la família dels estríldids (Estrildidae).

## Hàbitat i distribució

Habita boscos, clars i vegetació secundària, a les muntanyes de les Filipines a Mindanao.

## Referències

* ↑ «Diamant de Mindanao». Cercaterm. TERMCAT, Centre de Terminologia. Rev. 20/01/2022(català)
# Ricardo de Burgos Bengoetxea

Ricardo de Burgos Bengoetxea (Bilbao, País Basc, 16 de març de 1986) és un àrbitre de futbol basc de la Primera Divisió espanyola.

## Trajectòria

Després de quatre temporades a Segona Divisió, on va dirigir 88 partits, aconsegueix l'ascens a Primera Divisió espanyola alhora que el col·legiat murcià José María Sánchez Martínez.
Va debutar el 23 d'agost de 2015 a Primera Divisió en un Llevant Unió Esportiva contra el Real Club Celta de Vigo (1-2).
Després d'una primera temporada que li va servir d'aprenentatge, va ser la seva segona temporada, la 2016-2017 la que li va valer per demostrar el seu nivell, aprovant amb nota partits importants com el derbi madrileny Reial Madrid Club de Futbol vs Atlètic de Madrid (1-1) o el partit corresponent a la jornada 38 amb el títol en joc de Primera Divisió d'Espanya 2016-17 que va enfrontar el Màlaga CF vs Reial Madrid Club de Futbol (0-2). Finalitza la temporada en el lloc número 4 del rànquing ofert pel Comitè Tècnic d'Àrbitres de la RFEF.
Va dirigir el partit d'anada de la Supercopa d'Espanya de Futbol 2017, entre el FC Barcelona i el Reial Madrid CF (1-3) el 13 d'agost de 2017 al Camp Nou, Barcelona.

## Internacional

Va ser el representant espanyol del Programa de la UEFA CORE per a joves àrbitres en 2016.
El col·legiat basc és internacional des de l'1 de gener de 2018 cobrint la plaça que va quedar lliure per la retirada de Clos Gómez que va haver de renunciar també al seu lloc a la UEFA l'1 de juliol de 2017.

## Temporades

| Categoria | País | Any | Partits |
| Tercera Divisió | Espanya | 2006-2009 | |
| Segona Divisió B | Espanya | 2009-2011 | 26 |
| Segona Divisió | Espanya | 2011-2015 | 88 |
| Primera Divisió | Espanya | 2015- | 77 |

## Referències

* ↑ arbitro10. «Ya es oficial: Sánchez Martínez y De Burgos suben a Primera». [Consulta: 29 juny 2015].
* ↑ MARCA.com. «La RFEF publica las notas de los árbitros de esta temporada» (en castellà). MARCA.com, 29-06-2015. [Consulta: 27 juny 2017].
* ↑ RFEF. «Ricardo de Burgos Bengoetxea debutará este domingo como árbitro de Primera División». Arxivat de l'original el 2019-06-17. [Consulta: 23 agost 2015].
* ↑ LaLiga. «El Celta se estrena con buen pie». [Consulta: 23 agost 2015].
* ↑ FC Barcelona-Real Madrid Supercopa Ida - LaLiga Arxivat 2019-06-17 a Wayback Machine. Consultat el 14 d'agost de 2017
* ↑ iusport. «Ricardo De Burgos Bengoetxea próximo árbitro internacional». [Consulta: 16 maig 2017].
# Roca del Vinyer

La Roca del Vinyer, és una muntanya de 1.058,9 m. alt. al límit dels termes municipals de Sarroca de Bellera i Senterada, en el Pallars Jussà. És a l'extrem oriental del Serrat de les Bordes, ja a prop del fons de la vall. És al nord-oest del poble de Senterada i al sud-est del de Sarroca de Bellera.
# Dicorynia

Dicorynia és un gènere d'arbres de fulles compostes imparipinnades i de flors blanques aplegades en raïms. Existeixen vuit espècies pertanyents a la família Fabaceae.
Donen una fusta de color rogenc violaci particularment resistent als àcids i que, per això, és utilitzada en construccions navals i en la fabricació de bótes per a productes químics. És pròpia de les Guaianes i del nord del Brasil.

## Espècies seleccionades

* Dicorynia breviflora
* Dicorynia floribunda
* Dicorynia guianensis
* Dicorynia ingens
* Dicorynia macrophylla
* Dicorynia paraensis
* Dicorynia sprucea
* Dicorynia uaupensis
# Dicomano

Dicomano és un comune (municipi) de la ciutat metropolitana de Florència, a la regió italiana de la Toscana, situat uns 25 km al nord-est de Florència. L'1 de gener de 2018 tenia 5.517 habitants.
Dicomano limita amb els municipis de Londa, Rufina, San Godenzo i Vicchio.

## Referències

* ↑ «Resident population on 1st January 2018» (en anglès). ISTAT. [Consulta: 27 febrer 2019].

## Enllaços externs

* Dicomano - Lloc web oficial (italià)
# Robert Hetzron

Robert Hetzron (nascut Herzog, 31 de desembre del 1937 – 1997) va ser un lingüista hongarès que enfocà la seva investigació en les llengües afroasiàtiques, especialment en la família etiòpica en general i en les gurage en particular.

## Publicacions

* 1969: The Verbal System of Southern Agaw. Berkeley i Los Angeles: University of California Press. (tesi Ph.D.).
* 1972: Ethiopian Semitic: studies in classification. Manchester.
* 1977: The Gunnän-Gurage Languages. Nàpols: Istituto Orientale di Napoli.
* 1996: "The two futures in Central and Peripheral Western Gurage", in G. Hudson (ed.) Essays on Gurage language and culture : dedicated to Wolf Leslau on the occasion of his 90th birthday, Wiesbaden: Harrassowitz, p. 101-109.
* 1997: (ed.) The Semitic languages. Londres: Routledge.
* 2000: (amb Berhanu Chamora) Inor. Múnic: Lincom Europa.

## Referències

* Goldenberg, Gideon (1999) "In memoriam Robert Hetzron", Aethiopica 2 (1999), p. 198-200.
* Zaborski, Andrzej (ed.) (2001) New data and new methods in Afroasiatic linguistics: Robert Hetzron in memoriam. Wiesbaden: Harrassowitz.
* Zaborski, Andrzej (2001) "Robert Hetzron (1938-1997): bibliography", in New data and new methods... (vegeu damunt), p. xi-xix.

## Enllaços externs

* Necrològica per Grover Hudson Arxivat 2007-09-23 a Wayback Machine..
# Robert Stirling

Robert Stirling (25 d'octubre de 1790 - 6 de juny de 1878) i inventor del motor stirling.

## Biografia

Stirling va néixer a Cloag Farm prop de Methven, Perthshire. Estudià teologia a la Universitat d'Edinburgh i a la Universitat de Glasgow i va ser ministre religiós de l'Església d'Escòcia com a segon càrrec de Laigh Kirk de Kilmarnock el 1816.
El 1819 Stirling es casà amb Jean Rankin. Van tenir set fills incloent els enginyers de locomotores Patrick Stirling i James Stirling.
Stirling morí a Galston (East Ayrshire) el 1878.

## Invents
### Motor d'aire calent

Inventà el que ell anomenà Heat Economiser (actualment conegut com a intercanviador de calor regeneratiu (regenerative heat exchanger), un aparell per millorar l'eficiència tèrmica i de combustible en una gran varietat de processos industrials, obtnint-ne una patent el 1816. El 1818 construí la primera versió pràctica d'aquest motor, usada en una bomba d'aigua en la mineria.
La base teòrica del motor de Stirling, el cicle de Stirling, no seria ben compresa fins al treball fet per Sadi Carnot (1796–1832).

### Instruments òptics

De Kilmarnock estant, col·laborà amb l'inventor, Thomas Morton, els dos estaven interessats en l'astronomia i inventaren junts instruments òptics.

### Procés Bessemer

Robert Stirling s'assabentà el 1876 de la importància de la nova invenció de Henry Bessemer – el procediment Bessemer en la fabricació de l'acer – i expressà l'esperança que aquest nou acer milloraria els motors d'aire.

## Referències

* ↑ Robert Sier 1995. Rev Robert Stirling D.D.. L A Mair. ISBN 0-9526417-0-4.

## Enllaços externs

* http://www.electricscotland.com/history/men/stirling_robert.htm
* http://www.stirlingengines.org.uk/pioneers/pion2.html